กสิกรไทยรุกสินเชื่อเงินบุคคล
ธนาคารกสิกรไทยรับเทศกาลใช้จ่าย ออกโปรโมชั่นสินเชื่อเงินสดทันใจสุดสนั่น ให้ใช้วงเงินฟรีนาน 2 เดือน ผ่อนตรงเวลามีสิทธิได้รับส่วนลดดอกเบี้ยสูงสุด 15% สมัครรับสิทธิพิเศษถึง 31 ก.ย. นี้
18 เม.ย. 2554

ธนาคารกสิกรไทยรับเทศกาลใช้จ่าย ออกโปรโมชั่นสินเชื่อเงินสดทันใจสุดสนั่น ให้ใช้วงเงินฟรีนาน 2 เดือน ผ่อนตรงเวลามีสิทธิได้รับส่วนลดดอกเบี้ยสูงสุด 15% สมัครรับสิทธิพิเศษถึง 31 ก.ย. นี้
นายชาติชาย  พยุหนาวีชัย ผู้ช่วยกรรมการผู้จัดการ ธนาคารกสิกรไทย เปิดเผยว่า ในปีนี้ธนาคารกสิกรไทยจะให้ความสำคัญในการบุกตลาดสินเชื่อบุคคลที่จะช่วยเสริมสภาพคล่องทางการเงินผ่านสินเชื่อเงินสดทันใจกสิกรไทย (K-Express Cash) ซึ่งเป็นสินเชื่อบุคคลที่ไม่ต้องมีหลักทรัพย์ค้ำประกัน โดยสินเชื่อดังกล่าวเป็นวงเงินสำรองฉุกเฉินสำหรับลูกค้าบุคคลที่มีรายได้ตั้งแต่ 10,000 บาทขึ้นไป ให้วงเงินกู้สูงสุด 1.5 ล้านบาท ล่าสุดธนาคารได้ออกโปรโมชั่นสำหรับสินเชื่อเงินสดทันใจกสิกรไทย เพื่อตอบสนองความต้องการของลูกค้า ไม่ว่าจะเป็นการท่องเที่ยว หรือค่าใช้จ่ายสำหรับเปิดเทอม ให้ลูกค้าสามารถวางแผนการใช้จ่ายพร้อมกับรับเงินไปใช้ได้ทันที โดยไม่คิดค่าดอกเบี้ยเป็นระยะเวลานานถึง 2 เดือน 
หลังจากนั้นจึงจะคิดอัตราดอกเบี้ย 20-27% ต่อปีตามวงเงินอนุมัติ  โดยธนาคารฯ คิดอัตราดอกเบี้ย 20% ต่อปี สำหรับวงเงินสินเชื่อ 240,000 บาทขึ้นไป อัตราดอกเบี้ย 24% ต่อปี สำหรับวงเงินสินเชื่อสูงกว่า 80,000 บาท แต่ไม่เกิน 240,000 บาท อัตราดอกเบี้ย 27% ต่อปี สำหรับวงเงินไม่เกิน 80,000 บาท นอกจากนี้ลูกค้ายังได้สิทธิ์สมัครบริการเงินสดโอนไว ซึ่งเป็นบริการเสริมให้ลูกค้าได้รับเงินกู้ก้อนแรกโอนเข้าบัญชีทันทีหลังจากอนุมัติ โดยไม่ต้องรอบัตรและรหัสประจำตัวสำหรับการเบิกถอนเงินหลังได้รับการอนุมัติ
นอกจากนี้ ลูกค้าที่มีการชำระเงินตรงเวลาสม่ำเสมอและมียอดสินเชื่อคงค้างเฉลี่ยใน 12 รอบบัญชีตั้งแต่ 50% ของวงเงินที่ได้รับอนุมัติขึ้นไป จะได้รับส่วนลดดอกเบี้ย 5% ของอัตราดอกเบี้ยปกติในรอบบัญชีถัดไปเป็นระยะเวลา 1 ปี และหากลูกค้ายังชำระเงินตรงเวลาติดต่อกันในปีที่ 2 และปีที่ 3 ลูกค้าจะได้รับส่วนลดดอกเบี้ยเพิ่มเป็น 10% ในปีที่ 2 และ 15% ในปีที่ 3 ของอัตราดอกเบี้ยปกติ
ลูกค้าที่สนใจสมัครใช้บริการได้ที่ธนาคารกสิกรไทยทุกสาขาทั่วประเทศ หรือสอบถามข้อมูลเพิ่มเติมที่ K-Contact Center 02-888 -8888 กด 0 กด 4